***2. számú melléklet a 65/2021. számú Képviselő-testületi határozathoz***

**HASZONBÉRLETI SZERZŐDÉS**

mely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint haszonbérbe adó **(a továbbiakban: Haszonbérbe adó)**,

másrészről **Suba János** őstermelő (lakóhely:., született:. anyja neve:, személyi szám: adószám: agrárkamarai nyilvántartási szám:) mint haszonbérbe vevő **(a továbbiakban: Haszonbérlő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

Előzmény

Szerződő Felek haszonbérleti szerződést kötöttek a Haszonbérbe adó kizárólagos tulajdonában lévő, üzleti vagyonát képező, Kiskőrös külterületi, **013/15. hrsz-on** nyilvántartott, rét, legelő művelési ágban lévő, 9.3489 m2  nagyságú, 110.8 AK értékű területből 4.6744 m2 területű, 55 AK értékű, valamint a Kiskőrös külterület **013/16 hrsz-on** nyilvántartott, legelő művelési ágban lévő 1.9785 m2 nagyságú, 26,12 AK értékű területből 9892 m2 területű, 13 AK értékű, **összesen 5.6636 m2 nagyságú, 68 AK értékű** földterület haszonbérbe vétele tárgyában. A haszonbérleti jogviszony 2021. november 30. napjával megszűnik. A Képviselő-testület a /2021. számú határozatával a haszonbérleti jogviszonyt meghosszabbította a természetvédelmi hatóság határozatában előírt feltételekkel. A hatósági előírások jelentős mértékben módosultak a hatályos szerződéses feltételekhez képest, ezért indokolt a módosítások, és jogszabályi előírások egységes szerkezetbe foglalása, új haszonbérleti szerződés megkötése:

1. A Polgári Törvénykönyvről szóló 2013. évi V. törvény vonatkozó szakaszai, a mező és erdőgazdasági földek forgalmáról szóló 2013. évi CXXII. törvény (a továbbiakban: Fftv.) 38. § (2) bekezdése alapján Haszonbérbe adó haszonbérbe adja Haszonbérlő haszonbérbe veszi az Előzményben nevesített ingatlanok területét 2021. december 01. napjától 2026. október 31. napjáig terjedő időtartamra.
2. Haszonbérlő vállalja, hogy a földhasználatot annak megkezdésétől számított 30 napon belül a Bács-Kiskun Megyei Kormányhivatal Kiskőrösi Járási Hivatala Földhivatali Osztályán (6200 Kiskőrös, Kossuth L. u. 16.) bejelenti és az azzal járó költségeket viseli.
3. Haszonbérlő kötelezettséget vállal arra, hogy a földhasználatért bruttó 90.000,-Ft összegű haszonbért fizet, melyet egy összegben minden év november 30. napjáig átutal a Haszonbérbe adó K&H Bank Zrt.-nél vezetett 10400621-00027753-00000008 számú számlájára.
4. Haszonbérlő kötelezettséget vállal arra, hogy a területek kaszálását évente egyszer, a felszíni vizek elhúzódását követően, de legkorábban júliusa 15. és szeptember 30. napja között, legalább 10 cm-es fűtarló magasság meghagyásával elvégzi. A kaszálás időpontja a természetvédelmi őrrel történő egyeztetést követően módosítható. A lekaszált növényt illetve bálákat a kaszálást követő 30 napon belül el kell szállítani a természetvédelmi területről. Legeltetni legkorábban április 25. napjától legkésőbb október 31. napjáig lehet.
5. Haszonbérlő a kaszálás és legeltetés megkezdése előtt 5 nappal köteles a természetvédelmi őrt - Sárkány József 30/488-4545 – felkeresni a visszahagyandó foltok kijelölése érdekében.
6. Haszonbérlő tudomásul veszi, hogy a területek kaszálása alternáló vagy tárcsás fűkasza alkalmazásával történhet.
7. Haszonbérlő tudomásul veszi, hogy az élőlények általános védelme érdekében, azok menekülésének sikerességét biztosítandó, a kaszálást végző traktor sebessége maximum 10-15 km/h lehet. A kaszálást a kaszálandó terület középpontjából kiindulva, vagy a táblaszél mellől, az ozz élő állatok zárványterületre szorítása nélkül kell elvégezni.
8. Haszonbérlő tudomásul veszi, hogy kaszálás során vadriasztó lánc használata kötelező.
9. Haszonbérlő tudomásul veszi, hogy ha a kaszálás során a gép felől fokozottan védett madárfaj (pl.: túzok) repül fel, a kaszálást azonnali hatállyal fel kell függeszteni és a természetvédelmi őrt haladéktalanul értesíteni kell.
10. Haszonbérlő tudomásul veszi, hogy a területeken tilos:
11. nedves, vizes talajon kaszálni
12. napnyugtától napkeltéig a gépi munkavégzés,
13. a védett természeti terület állapotát veszélyeztető műszaki javítások (pl: olajcsere, hidraulika csőcsere stb.) végzése
14. a zsombékosok, rekettyés fűzlápok, homoki gyepterületek kaszálása,
15. a tápanyag-utánpótlás és trágya kiszórása,
16. növényvédő szerek engedély nélküli felhasználása,
17. felülvetés, gyepfeltöltés,
18. a gyepet körkörösen befelé haladva kaszálni,
19. a lekaszált részekkel körbezárni a még le nem kaszált gyeprészt,
20. kaszáláshoz dobkasza használata,
21. a rendek felszedéséhez, talajmeghajtású rendkezelő használata,
22. legelő állatok hajtása, intenzív terelése,
23. túllegeltetni,
24. tisztítókaszálás során invazív növény állományát fennhagyni,
25. a mechanikai jellegű ápolási munkák (pl: boronálás, hengerezés, fogasolás),
26. a gazdálkodási tevékenység során a gyepfelszín maradandó károsítása,
27. a gyep égetése,
28. gyepterületet csökkenteni út létesítése, kiszélesítése stb. céljából,
29. gyepeken gépjárművel közlekedni, kivéve a kaszálást, szénaszállítást,
30. égő gyepeken a tűz terjedését szántással, tárcsázással, a gyepek felszaggatásával, vegyszeres módon megakadályozni,
31. ideiglenes és állandó építmények elhelyezése engedély nélkül.
32. Haszonbérlő kötelezettséget vállal arra, hogy a védett természeti területről a meghibásodott gépet azonnal eltávolítja, szennyeződés esetén a természetvédelmi őrt haladéktalanul értesíti. A mezőgazdasági gépek meghibásodása folytán előforduló olajszivárgás esetén a szennyezett talajt eltávolítja.
33. Haszonbérlő kötelezettséget vállal arra, hogy tűz esetén nem vegyszeres módon az oltást haladéktalanul megkezdi, egyidejűleg a tűzoltóságot és a természetvédelmi őrt értesíti.
34. Haszonbérlő kötelezettséget vállal arra, hogy az általa használt gyepterületről az esetlegesen ott található szemetet saját költségén eltávolítja.
35. Haszonbérlő a sarjúlegeltetés megkezdése előtt a természetvédelmi őrt telefonon értesíti.
36. Haszonbérlő kötelezettséget vállal arra, hogy a lábon álló fűtermés betakarításának időtartama alatt, a fűtermés betakarításával összefüggésben jogellenesen Haszonbérbe adónak vagy másnak okozott kárért felel és köteles azt megtéríteni.
37. Haszonbérlő tudomásul veszi, hogy Haszonbérbe adó jogosult a betakarítást és a rendeltetésszerű használatot ellenőrizni, amit tűrni köteles.
38. A Haszonbérbe adó a haszonbérletet azonnali hatállyal felmondhatja, ha a haszonbérlő:
* a haszonbérbe adó hozzájárulása nélkül a föld használatát átengedi harmadik személynek,
* a természetvédelmi szabályokat nem tartotta be.
1. A magánszemély haszonbérlő azonnali hatállyal felmondhatja a haszonbérletet, ha egészségi állapota olyan mértékben romlik meg, vagy családi és életkörülményeiben olyan tartós változás következik be, amely a haszonbérletből eredő kötelezettségeinek teljesítését akadályozza.
2. A Haszonbérlő arra az évre, amelyben elemi csapás, vagy más rendkívüli esemény okából az átlagos termés kétharmada sem termett meg, méltányos, a terméskieséssel arányos haszonbérmérséklést, illetőleg haszonbér elengedést igényelhet. Erre irányuló igénylését köteles még a termés betakarítása előtt a haszonbérbe adóval közölni.
3. Haszonbérlő nyilatkozik, hogy a Fftv. 5. § 7. pontja alapján földművesnek minősül, valamint jelen haszonbérleti szerződés fennállásának időtartama alatt ezen státuszát fenntartja, folyamatosan mezőgazdasági tevékenységet folytat.
4. Haszonbérlő nyilatkozik, hogy az Fftv. 42. § (1) bekezdése alapján a föld használatát másnak nem engedi át, azt maga használja és annak során eleget tesz a földhasznosítási kötelezettségének.
5. Haszonbérlő nyilatkozik, hogy az Fftv. 42. § (3) bekezdése alapján nincs jogerősen megállapított és fennálló földhasználati díjtartozása.
6. Haszonbérlő kijelenti, hogy a szerződés tárgyát képező föld haszonbérbe vételével a már birtokomban lévő föld területnagysága nem haladja meg a Fftv. 16. §-ában foglalt 300 hektár nagyságú birtokmaximumot.
7. Haszonbérlő kijelenti, hogy az Fftv. 46. § (1) bekezdés c) pontja, valamint 46. § (3) bekezdés a) pontja alapján előhaszonbérleti jog illeti meg.
8. Szerződő Felek rögzítik, hogy a Fftv. 59. § (1) bekezdése alapján jelen haszonbérleti szerződéshez nem kell a mezőgazdasági igazgatási szerv jóváhagyása.
9. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény, valamint a mező- és erdőgazdasági földek forgalmáról szóló 2013. évi CXX törvény, valamint Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet rendelkezéseit tekintik irányadónak.

Jelen haszonbérleti szerződést a Szerződő Felek elolvasás után, mint akaratukkal mindenben megegyezőt, 7 példányban, helybenhagyólag írták alá.

Kiskőrös, 2021. november

Kiskőrös Város Önkormányzata,

mint haszonbérbe adó képviseletében:

 Domonyi László Suba János

 polgármester haszonbérlő

Ellenjegyzem: Pénzügyileg ellenjegyzem:

 dr. Turán Csaba Szlanka Pálné

 jegyző pénzügyi osztályvezető

Előttünk, mint tanúk előtt:

Név: Név:

Szig. sz.: Szig. sz.:

Lakcím: ...Lakcím:

 tanú tanú

**Melléklet**: 013/15., 013/16. hrsz-ú ingatlanok térképmásolata



